stanford-oval/wikipedia huggingface dataset:
מת על מטאל
טקס פרסי מת על מטאל > 2016

| קטגוריה | מתמודדים | בחירת השופטים | בחירת הקהל |
| --- | --- | --- | --- |
| אלבום ה-Heavy Metal הטוב ביותר | Anthrax – For All Kings Megadeth – Dystopia Metallica – Hardwired… To Self Destruct Primal Fear – Rulebreaker | Metallica – Hardwired… To Self Destruct | Metallica – Hardwired… To Self Destruct |
| אלבום ה-Thrash Metal הטוב ביותר | Death Angel – The Evil Divide  Destruction – Under Attack Testament – Brotherhood of the Snake  Witchery – In His Infernal Majesty's Service | Witchery – In His Infernal Majesty's Service | Testament – Brotherhood of the Snake |
| אלבום ה-Power Metal הטוב ביותר | Mystic Prophecy – War Brigade Rhapsody of Fire – Into The Legend Sabaton – The Last Stand  Theocracy – Ghost Ship | Mystic Prophecy – War Brigade | Sabaton – The Last Stand |
| אלבום ה-Black Metal הטוב ביותר | Destroyer 666 – Wildfire Mistur – In Memoriam Sarke – Bogefod  Uada – Devoid of Light | Sarke – Bogefod | Destroyer 666 – Wildfire |
| אלבום ה-Death Metal הטוב ביותר | Aborted – Retrogore Blood Red Throne – Union of Flesh and Machine Gojira – Magma Vader – The Empire | Blood Red Throne – Union of Flesh and Machine | Gojira – Magma |
| אלבום ה-Melodic Death Metal הטוב ביותר | Belakor – Vessels Dark Tranquility – Atoma Insomnium – Winter's Gate  Whispered – Metsutan – Songs of the Void | Dark Tranquility – Atoma | Dark Tranquility – Atoma |
| אלבום ה-Technical Death Metal הטוב ביותר | Allegaeon – Proponent For Sentience Obscura – Akroasis Messhugah – The Violent Sleep of Reason  Vektor – Terminal Redux | Allegaeon – Proponent For Sentience | Messhugah – The Violent Sleep of Reason |
| אלבום ה-Deathcore הטוב ביותר | After The Burial – Dig Deep Despised Icon – Beast Infant Annihilator – The Elysian Grandeval Galèriarch  Whitechapel – Mark of the Blade | Whitechapel – Mark of the Blade | Infant Annihilator – The Elysian Grandeval Galèriarch |
| אלבום ה-Metalcore הטוב ביותר | Avenged Sevenfold – The Stage Heaven Shall Burn – Wanderer Killswitch Engage – Incarnate  Textures – Phenotype | Textures – Phenotype | Avenged Sevenfold – The Stage |
| אלבום המטאל הטוב ביותר | In Mourning – Afterglow Megadeth – Dystopia Metallica – Hardwired…To Self Destruct  Witherscape – The Northern Sanctuary | Witherscape – The Northern Sanctuary | Metallica – Hardwired…To Self Destruct |
אמנים ולהקות שהתארחו בתוכנית

| תוכנית | אורח/ים |
| --- | --- |
תוכנית 47 - Sabaton נופלים ארצה!: Par Sundstrom מלהקת Sabaton
תוכנית 101 - הזמן לצאת מה-DAATH: DAATH
תוכנית 113 - המפלצת Chimaira: Chimaira
תוכנית 117 - הקאניבלים באים: Cannibal Corpse
תוכנית 119 - The Summer Carnage WAR: Aborted/System Divide
תוכנית 124 - Heavy Metal Tel Aviv: Nightmare
תוכנית 125 - לא מהעולם הזה: Unearth
תוכנית 126 - World War III: Sabaton באולפן
תוכנית 131 - Cerebral Bore: Cerebral Bore
תוכנית 134 - Ensiferum: Ensiferum
תוכנית 141 - The Rotted באולפן: The Rotted באולפן
תוכנית 145 - Tristania: Tristania
תוכנית 150 - Benighted: Benighted
תוכנית 155 - לילה Meshuggah בישראל: Meshuggah (ראיון קצר בסוף התוכנית עם מתופף הלהקה)
תוכנית 159 - Bumblefoot: Bumblefoot
תוכנית 160 - Misery Index: Misery Index
תוכנית 165 - נאפלם דת: Napalm Death
תוכנית 166 - Melechesh באולפן: Melechesh באולפן
תוכנית 167 - Grave Digger: Grave Digger
תוכנית 177 - Between The Buried and Me: Between The Buried and Me
תוכנית 201 - Dark Tranquility: Dark Tranquility
תוכנית 204 - Return Of The Lamb: Lamb of God
תוכנית 208 - The Great Mass: Septicflesh
תוכנית 215 - Dark Roots Of Earth: Testament
תוכנית 230 - Dave Lombardo: Slayer) Dave Lombardo)
תוכנית 231 - DeathFest IV: Dyscarnate & Provocation
תוכנית 233 - Enslaved: Enslaved
תוכנית 240 - All Is One: Orphaned Land
תוכנית 245 - Gojira באולפן!: Gojira באולפן
תוכנית 252 - Progstage 2013: Circus Maximus
תוכנית 254 - Bumblefoot באולפן!: Bumblefoot באולפן
תוכנית 262 - Moonsorrow: Moonsorrow
תוכנית 263 - Destruction: Destruction
תוכנית 273 - Iced Earth @ MAM: Iced Earth באולפן
תוכנית 277 - Metalfest: Elvenking
תוכנית 282 - Deathfest 5: Ichor, Massacre the wasteland, Unbirth, Fuck You and Die, Festering Remains, Der Weg Einer Frelheit
תוכנית 284 - Kings Of Metal: Manowar
תוכנית 292 - Biohazard: Biohazard
תוכנית 294 - Dave Mustaine: Dave Mustaine) Megadeth)
תוכנית 299 - Cruachan: Cruachan
תוכנית 326 - Desert Storm: Primal Fear
תוכנית 327 - Return Of The MELECHESH: Melechesh באולפן
תוכנית 330 - שואה: Salem
תוכנית 334 - Naglfar: Naglfar
תוכנית 344 - Hail The Metal: מלחמת הסגנונות: Nanowar
תוכנית 347 - משחקי הכס: Lich King
תוכנית 349 - Kreator: Kreator
תוכנית 359 - Tribulation: Tribulation
תוכנית 376 - Symphony X: Underworld: Symphony X
תוכנית 377 - בחזרה לBetzefer: Betzefer
תוכנית 399 - Whispered בדרך לישראל: Winterhorde (סשה Celestial לטמן)
תוכנית 419 - Sanctuary: Warrel Dane
תוכנית 434 - Thy Art Is Murder: CJ McMahon
תוכנית 439 - Carcass: Bill Steer
תוכנית 443 - Satyricon: Satyr
תוכנית 447 - Cradle of Filth: Dani Filth
הערות שוליים

↑  מת על טולקין
↑  תוכנית בנושא השואה
קמרון דיאז

| --- | --- |

דיאז, 2012
 לידה:  30 באוגוסט 1972 (בת 52) ארצות הברית סן דייגו, קליפורניה
 שם לידה:  Cameron Michelle Diaz 
 מדינה:  ארצות הברית 
 תקופת הפעילות:  1988 – 2014; 2022 –
 מקום לימודים:  התיכון הפוליטכני של לונג ביץ' 
 בן או בת זוג:  בנג'י מאדן (5 בינואר 2015–?)  מאט דילון (1995–1998)  אלכס רודריגז (יולי 2010–ספטמבר 2011)  ג'סטין טימברלייק (2003–2006) 
 צאצאים:  Raddix Madden 
 מספר צאצאים:  2
 פרסים והוקרה:  פרס הקולנוע של MTV להופעה הטובה ביותר (1999)  פרס הסרטים של ה-MTV לצמד הטוב ביותר על המסך (2001)  כוכב בשדרת הכוכבים בהוליווד 
 פרופיל ב-IMDb
 
קמרון מישל דיאז (באנגלית: Cameron Michelle Diaz; נולדה ב-30 באוגוסט 1972) היא שחקנית ודוגמנית אמריקאית. דיאז שיחקה לראשונה לצד ג'ים קארי בקומדיה "המסכה" (1994). לאחר מכן כיכבה בדמות הראשית בקומדיה של האחים פארלי "משתגעים על מרי" (1998), מה שהביא לה תהילה עולמית ומועמדות ראשונה לפרס גלובוס הזהב. בשנה לאחר מכן כיכבה בדרמת הספורט "יום ראשון הגדול" (1999) של אוליבר סטון ובסרט הפנטזיה "להיות ג'ון מלקוביץ'" (1999) של ספייק ג'ונז; הופעות אלו העניקו לדיאז מוניטין של שחקנית דרמטית.
דיאז ביצעה תפקידי משנה בסרט "ונילה סקיי" של קמרון קרואו (2001) ובסרט "כנופיות ניו יורק" של מרטין סקורסזה (2002) וזכתה להצלחה מסחרית גדולה יותר בקומדיית האקשן "המלאכיות של צ'רלי" (2000) ובהמשכו "המלאכיות של צ'רלי: בהילוך גבוה" (2003), ובמרוצת השנים כיכבה בסרטי הקומדיה "בנעליה" (2005), "החופשה" (2006), "מה שקורה בווגאס" (2008), "כמו יום ולילה" (2010), "הצרעה הירוקה" (2011) ו-"מורה רעה" (2011). לאחר ששיחקה ב-2014 בשלושה סרטים מצליחים כלכלית, "האישה האחרת", "סקס טייפ" ו"אנני", דיאז לקחה הפסקה מהמשחק עד 2022.
היא זכתה בשבחים רבים, כולל ארבע מועמדויות לפרס גלובוס הזהב ומועמדות לפרס באפט"א., בשנת 2009 קיבלה דיאז כוכב בשדרת הכוכבים של הוליווד עבור תרומתה לקולנוע. בשנת 2013 היא צוינה כשחקנית ההוליוודית בעלת השכר הגבוה ביותר מעל גיל 40. נכון לשנת 2018, הכנסות הקופות של סרטיה של דיאז מסתכמות בלמעלה מ-3 מיליארד דולר בארצות הברית, כאשר הרווחים ברחבי העולם עולים על 7 מיליארד דולר, מה שהופך אותה לשחקנית החמישית המרוויחה ביותר בארצות הברית. תפקידיה המוקדמים והמוצלחים של דיאז חיזקו אותה כסמל מין וכאחת השחקניות המרוויחות בעולם.
ביוגרפיה

קמרון מישל דיאז נולדה ב-30 באוגוסט 1972 בסן דייגו, קליפורניה לבילי (לבית הארלי), סוכנת יבוא/יצוא, ואמיליו דיאז, מנהל עבודה בחברת הנפט 'Unocal'. לדיאז יש אחות גדולה, צ'ימני. משפחת אביה היא קובנית, ואבותיה עברו במקור מספרד לקובה. מאוחר יותר הם התיישבו בשכונת איבור סיטי, טמפה, פלורידה, לפני שעברו ללוס אנג'לס, שם נולד אביה. משפחתה של אמה בעיקר ממוצא אירופאי.
דיאז גדלה בלונג ביץ' ולמדה בבית הספר היסודי לוס סריטוס, ולאחר מכן בבית הספר התיכון הפוליטכני לונג ביץ', שם הייתה חברה ללימודים של הראפר סנופ דוג.
קריירה > כדוגמנית

בעודה לומדת בתיכון, בגיל שש עשרה גילה אותה הצלם ג'ף דונאס, כשבילתה במסיבה בהוליווד בקרבת ביתה. דיאז חתמה על חוזה דוגמנות עם סוכנות הדוגמנות עלית, ודגמנה עבור מותגי אופנה מוכרים כמו קלווין קליין וליוויס. בשנה שלאחר מכן, בגיל 17, היא הופיעה על שער גיליון יולי 1990 של מגזין הנוער 'Seventeen'. דיאז התגוררה במשך שלושה חודשים באוסטרליה וצילמה פרסומת לקוקה קולה בסידני ב-1991.
בשנת 1992, בגיל 19, היא הצטלמה בעירום חלקי עם בגדי עור לצילומי הלבשה תחתונה בסגנון סאדומאזוכיזם על ידי ג'ון רוטר, צלם מקצועי, אך התצלומים לא פורסמו. רוטר פנה לדיאז ב-2003, לפני יציאת הסרט "המלאכיות של צ'רלי: בהילוך גבוה", והציע למכור לה את התמונות והסרטון שברשותו תמורת 3.5 מיליון דולר לפני שינסה למכור אותם לקונים פוטנציאליים. הוא הצהיר כי הוא מציע להם זכות סירוב ראשונה; היא ראתה בכך ניסיון סחיטה ותבעה אותו. ביולי 2004, הסרטון בן 30 הדקות של הצילומים, בשם She's No Angel, פורסם באתר רוסי. רוטר הכחיש שפרסם אותו. ב-16 בספטמבר 2005 רוטר נידון ליותר משלוש שנות מאסר בגין ניסיון גניבה, זיוף ועדות שקר.
קריירה > כשחקנית > 1994–2014

ב-1994 נשלחה דיאז בת ה-21 לאודישן לסרט "המסיכה", על ידי סוכנות הדוגמנות בה עבדה, כשסוכן מטעמם נפגש עם מפיק הסרט. על אף שלא למדה משחק מימיה, דיאז החליטה כי היא מסוגלת לעשות את התפקיד, ואחרי אודישנים מפרכים זכתה בו וגילמה את טינה. הסרט היה לשובר קופות ודיאז הפכה לכוכבת בין-לילה.
לאחר סרט זה לקחה סדנה מזורזת במשחק, והחלה לככב בשורה ארוכה של סרטים עצמאיים. למעשה, הקריירה שלה מבוססת על סרטים הוליוודים מובהקים לצד סרטים איכותיים ודלי תקציב. דיאז כיכבה בקומדיה השחורה "ארוחת הערב האחרונה" והמשיכה בסרטים "האחת והיחידה" של אדוארד ברנס, "להרגיש את מינסוטה", המותחן "ראש מעל המים", "חיים לא רגילים" של הבמאי הבריטי דני בויל, "תככים בטלסה", "פחד ותיעוב בלאס וגאס", שהייתה קומדיה מטורפת ביותר ו"עד החתונה זה יעבור", קומדיה שחורה ואכזרית במיוחד.
חזרתה לזרם הקולנוע ההוליוודי המרכזי הייתה בקומדיה הקלילה "החתונה של החבר שלי". סרט זה היה לנקודת מפנה בקריירה שלה, והפך אותה לשחקנית שמרוויחה מיליונים בכל סרט (ובהמשך אף עשרות מיליונים). בהמשך הופיעה בקומדיה המצליחה של האחים פארלי "משתגעים על מרי", "המלאכיות של צ'רלי" והמשכו: "המלאכיות של צ'רלי: בהילוך גבוה", "ונילה סקיי" על תפקידה בו הייתה מועמדת לפרס גלובוס הזהב, "הכי מתוק שיש", ארבעה סרטי "שרק", בו תרמה את קולה כנסיכה פיונה.
בין לבין הופיעה בשורה של סרטים עצמאיים שביססו את מעמדה כשחקנית רצינית: ב-1999, "להיות ג'ון מלקוביץ'", בו נאלצה לכער את עצמה לתפקיד, שהיה שונה לחלוטין מתפקידה ב"משתגעים על מרי", שנה קודם לכן. על תפקיד זה קיבלה מועמדות לפרס גלובוס הזהב בקטגוריית שחקנית המשנה. בהמשך כיכבה ב"יום ראשון הגדול", דרמת ספורט של אוליבר סטון, "דברים שאפשר לדעת עליה", "הקרקס הנעלם" ו"כנופיות ניו יורק", סרטו של מרטין סקורסזה שהיה מועמד לעשרה פרסי אוסקר וזיכה את דיאז במועמדות נוספת לפרס "גלובוס הזהב" לשחקנית המשנה.
בשנת 2005, שיחקה דיאז בקומדיות "בנעליה" ו"החופשה".
בשנת 2008 שיחקה בסרט "מה שקורה בווגאס" לצידו של אשטון קוצ'ר.
בשנת 2012 שיחקה בתפקיד ראשי בדרמה הרומנטית "למה לצפות כשאתם מצפים" לצד ג'ניפר לופז ואליזבת' בנקס.
בשנת 2014 שיחקה דיאז בשלושה סרטים: "סקס טייפ" לצידו של ג'ייסון סיגל, "האישה האחרת" לצד לזלי מאן, והרימייק לסרט "אנני". באותה שנה היא פרשה ממשחק.
קריירה > כשחקנית > 2022: חזרה למשחק

ב-29 ביוני 2022 נמסר שדיאז תשוב לשחק בסרט קומדיית הפעולה "Back in Action" של נטפליקס, לצידו של ג'יימי פוקס. פוקס פרסם בחשבון הטוויטר שלו הקלטת שיחת טלפון בינו לבין דיאז, בה היא מביעה התרגשות לחזור לשחק. פוקס העלה על הקו את שחקן הפוטבול טום בריידי, שהציע לתת לה טיפים איך לחזור מפרישה (כפי שבריידי עשה).
חיים אישיים

ב-5 בינואר 2015, נישאה למוזיקאי האמריקאי, בנג'מין ליוואי "בנג'י" מאדן, הגיטריסט של להקת גוד שארלוט, בטקס יהודי (על אף ששניהם נוצרים) בביתם בבוורלי הילס, וזאת לאחר 17 יום של אירוסין. הזוג הכיר 7 חודשים קודם לכן דרך חברתה של דיאז, ניקול ריצ'י, שהיא גיסתו של מאדן (נשואה לאחיו התאום). בדצמבר 2019 קיבלו בני הזוג את בתם הבכורה דרך פונדקאות. במרץ 2024 דווח כי לזוג נולד בן.
בסוף 2013 פרסמה דיאז ספר בריאות בשם "ספר הגוף: להאכיל, לזוז להבין ולאהוב את גופך המדהים". הספר דורג במקום השני ברשימת רבי המכר של הניו יורק טיימס. בשנת 2016 הוציאה את ספרה השני "The Longevity Book".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | המסכה | טינה קרלייל |  |
| 1995 | ארוחת הערב האחרונה | ג'וד |  |
| 1996 | האחת והיחידה | הת'ר דייוויס |  |
| 1996 | להרגיש את מינסוטה | פרדי קלייטון |  |
| 1996 | ראש מעל המים | נטלי |  |
| 1997 | תככים בטלסה | טרודי |  |
| 1997 | החתונה של החבר שלי | קימי וואלאס |  |
| 1997 | חיים לא רגילים | סלין נאוויל |  |
| 1998 | פחד ותיעוב בלאס וגאס | כתבת טלוויזיה |  |
| 1998 | משתגעים על מרי | מרי ג'נסן | מועמדת פרס גלובוס הזהב לשחקנית הטובה ביותר - סרט קומדיה או מוזיקלי (1999) |
| 1998 | עד החתונה זה יעבור | לורה גארטי |  |
| 1999 | להיות ג'ון מלקוביץ' | לוטי שוורץ | מועמדת פרס גלובוס הזהב לשחקנית המשנה הטובה ביותר - סרט קולנוע (2000) מועמדת פרס באפט"א לשחקנית הטובה ביותר בתפקיד משנה (2000) מועמדת פרס גילדת שחקני המסך לשחקנית המשנה הטובה ביותר (2000) |
| 1999 | יום ראשון הגדול | כריסטינה פיצ'יונטי |  |
| 2000 | דברים שאפשר לדעת עליה | קרול פייבר |  |
| 2000 | המלאכיות של צ'רלי | נטלי קוק |  |
| 2001 | הקרקס הנעלם | פיית' |  |
| 2001 | שרק | הנסיכה פיונה | דיבוב |
| 2001 | ונילה סקיי | ג'ולי ג'יאני | מועמדת פרס גלובוס הזהב לשחקנית המשנה הטובה ביותר - סרט קולנוע (2002) מועמדת פרס גילדת שחקני המסך לשחקנית המשנה הטובה ביותר (2002) |
| 2002 | הכי מתוק שיש | כריסטינה וולטרס |  |
| 2002 | כנופיות ניו יורק | ג'ני אברדין | מועמדת פרס גלובוס הזהב לשחקנית המשנה הטובה ביותר - סרט קולנוע (2003) |
| 2002 | נוכלים ללא תואר | עצמה |  |
| 2002 | דו"ח מיוחד | אישה ברכבת |  |
| 2003 | שרק 4-D | הנסיכה פיונה | דיבוב; סרט קצר |
| 2003 | המלאכיות של צ'רלי: בהילוך גבוה | נטלי קוק |  |
| 2004 | שרק 2 | הנסיכה פיונה | דיבוב |
| 2005 | בנעליה | מגי פלר |  |
| 2006 | החופשה | אמנדה וודס |  |
| 2007 | שרק השלישי | הנסיכה פיונה | דיבוב |
| 2008 | מה שקורה בווגאס | ג'וי מקנאלי |  |
| 2009 | שומרת אחותי | שרה פיצג'רלד |  |
| 2009 | הקופסה | נורמה לואיס |  |
| 2010 | שרק לנצח | הנסיכה פיונה | דיבוב |
| 2010 | כמו יום ולילה | ג'וּן אייבנס |  |
| 2011 | הצרעה הירוקה | לורן קייס |  |
| 2011 | מורה רעה | אליזבת הולסי |  |
| 2012 | למה לצפות כשאתם מצפים | ג'ולס |  |
| 2012 | נוכלת בהזמנה | פי. ג'יי. פוזנובסקי |  |
| 2012 | סיפורו של שקרן | זיגמונד פרויד | דיבוב |
| 2013 | היועץ | מלקינה |  |
| 2014 | האישה האחרת | קרלי וויטן |  |
| 2014 | סקס טייפ | אנני |  |
| 2014 | אנני | מיס אגתה האניגן |  |
| 2025 | חוזרים לעניינים | אמילי |  |
| 2026 | שרק 5 | הנסיכה פיונה | דיבוב |
| TBA | Outcome |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | Trippin' | מנחה | תוכנית טבע תיעודית; 10 פרקים שודר ברשת MTV גם מפיקה בפועל |
| 2007 | חג שמח עם שרק | הנסיכה פיונה | דיבוב; ספיישל טלוויזיוני של ABC |
| 2010 | לא מפחדים משרק | הנסיכה פיונה | דיבוב; ספיישל טלוויזיוני של NBC |
| 2014 | מורה רעה |   | מפיקה בפועל |
נורה הייסן

| --- | --- |

 לידה:  11 בינואר 1911 Hahndorf, אוסטרליה 
 פטירה:  30 בדצמבר 2003 (בגיל 92) סידני, אוסטרליה 
 פרסים והוקרה:  פרס ארצ'יבולד (1938)  חבר מסדר אוסטרליה (26 בינואר 1998)  Victorian Honour Roll of Women 
 
נורה הייסן (באנגלית: Nora Heysen‏; 11 בינואר 1911 – 30 בדצמבר 2003) הייתה אמנית אוסטרלית, האישה הראשונה שזכתה בפרס ארצ'יבלד היוקרתי בשנת 1938 על דיוקנאות והאישה האוסטרלית הראשונה שמונתה כאמנית מלחמה רשמית.
ביוגרפיה > ראשית חייה

הייסן נולד בהנדורף שבדרום אוסטרליה כילדה הרביעית של צייר הנוף (לימים סר) הנס הייסן ואשתו סלמה הייסן (לבית ברטלס), וגדלה ב"סידרס" בהנדורף בהרי אדלייד. היא למדה אמנות בשנים 1926 עד 1930 בבית הספר לאמנויות יפות באדלייד בניהולו של מילווארד גריי ומכרה ציורים לגלריית האמנות של ניו סאות' ויילס ולגלריה לאמנות של דרום אוסטרליה בשנת 1930. בין השנים 1930 ל-1933 המשיכה ללמוד יומיים בשבוע בבית הספר, ובשאר הזמן עבדה בסטודיו שלה. בשנת 1931 ביקרה בסידני עם הוריה ובילתה שבועיים בלימודים בבית הספר לאמנות של ג'וליאן אשטון.
ביוגרפיה > קריירה

תערוכת היחיד הראשונה של הייסן התקיימה בסידני בשנת 1933. בשנת 1934 נסעה ללונדון עם משפחתה, ונשארה באירופה, לאחר שחזרו הביתה, למדה ציור עד שנת 1937. כשחזרה לאוסטרליה היא חזרה לזמן קצר לאדלייד ואז עברה לסידני.
בשנת 1938 היא הציגה שני דיוקנאות בתחרות פרס ארצ'יבלד. דיוקנה של מאדאם אלינק שורמן זכה בפרס והיא הפכה לאישה הראשונה שזכתה בפרס.
אמנית מלחמה

ב־12 באוקטובר 1943 היא הפכה לאישה הראשונה שמונתה כאמנית מלחמה אוסטרלית בדרגת קפטן. "הוזמנתי לתאר את מאמץ מלחמת הנשים. זאת הייתה המגבלה היחידה על מה שעשיתי. הושאלתי לכל הזרועות: חיל האוויר, חיל הים והצבא, כדי לתאר את הנשים שעובדות בכל מה שעשו במהלך המלחמה ". במהלך שירותה סיימה הייסן למעלה מ-170 יצירות אמנות ושוחררה משירות בשנת 1946 בגינאה החדשה.
חיי משפחה

בהיותה בגינאה החדשה פגשה הייסן את ד"ר רוברט בלק, לו נישאה בשנת 1953. לאחר שחרורה משירות המלחמה נסעה ללונדון ומאוחר יותר חזרה לסידני בשנת 1948 והמשיכה לצייר. נישואיה הסתיימו ב-1972.
עבודותיה של הייסן מוחזקות באוספי הגלריה הלאומית של אוסטרליה, אנדרטת המלחמה האוסטרלית, הספרייה הלאומית של אוסטרליה, הגלריה הלאומית לפורטרטים וכמה גלריות מדינה.
הערות שוליים

↑  Australian Art - Artist - Heysen, Nora, web.archive.org, ‏2007-07-10
↑  Archibald Prize finalists 1938 :: Art Gallery NSW, www.artgallery.nsw.gov.au
↑  From an interview with Nora Heysen, 25 August 1994, Oral History Collection National Library of Australia.
| --- | --- |
בקרת זהויות :  NLI: 987011212142505171  AGSA: 2593  AWR: AWE0596b  GND: 129224960  ISNI: 0000 0000 7870 1924  LCCN: n90699325  NGV: 11464  NLA: 35600383  SNAC: w6x63mxz  Trove: 542579  VIAF: 11473359   WorldCat (עם VIAF): 11473359 
מפקדת הנשים בחיל הים האוסטרלי, שילה מקלמנס
ניקולה ווקר

| --- | --- |

 לידה:  15 במאי 1970 (בת 54) סטפני, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1990 
 מקום לימודים:  מורי אדוארדס קולג', קיימברידג'  בית הספר פורסט 
 בן או בת זוג:  ברנבי קיי 
 פרסים והוקרה:  פרס לורנס אוליבייה לשחקנית הטובה ביותר בתפקיד משנה (2013) 
 פרופיל ב-IMDb
 
ניקולה ווקר (באנגלית: Nicola Walker; נולדה ב-1970) היא שחקנית בריטית. ידועה מהופעה במגוון תפקידים בתוכניות טלוויזיה משנות התשעים ואילך. היא מוכרת בעיקר בזכות תפקידה כרות אוורשד בדרמת הריגול "ספוקס". בנוסף היא משחקת בתיאטרון בקולנוע וברדיו. זוכת פרס אוליבייה לשחקנית המשנה הטובה ביותר עבור תפקידה בהצגה "המקרה המוזר של הכלב בשעת לילה".
ביוגרפיה

ווקר נולדה בסטפני שבלונדון. היא החלה את קריירת המשחק שלה באוניברסיטה במסגרת "קיימברידג' פוטלייטס", יחד אתה היו בצוות התסריטאי דייוויד וולסטנקרופט והקומיקאית סו פרקינס. ב-1997 שיחקה בתפקיד החשוב הראשון שלה בטלוויזיה בסיטקום Chalk (גיר) של סטיבן מופאט, בדמות המורה סוזי טרוויס. היא הופיעה בתפקידי אורח בסדרות טלוויזיה שונות כגון "דיאל ופסקו", "ג'ונתן קריק", "Pie in the Sky" וכן בסדרה "Broken News".
ב-1997 גילמה את דמות בלשית המשטרה סוזן טיילור בסדרת המתח "Touching Evil" של רשת ITV, בה כיכבה לצידו של רובסון גרין. היא השתתפה בשתי סדרות ההמשך בשנים 1998 ו-1999. עוד ב-1999 הופיעה בתפקיד הראשי בסדרת הדרמה "הרכבת האחרונה", ששודרה ב-ITV, ונכתבה על ידי התסריטאי מתיו גרהאם שהיה בין התסריטאים שכתבו לסדרה "ספוקס".
ב-2003 הצטרפה ווקר לצוות הקבוע של סדרת הטלוויזיה "ספוקס" בעונתה השנייה. היא גילמה את דמותה של רות אוורשד עד העונה החמישית, שאז בהיותה בהריון עם ילדה הראשון עזבה את הסדרה. ב-2009 חזרה ווקר לתפקידה ב"ספוקס" והשתתפה בעונות השמינית והתשיעית.
ווקר גילמה את דמותה של מולי בתסכית רדיו "Neuromancer" מאת ויליאם גיבסון. ב-2007 השתתפה בעיבוד טלוויזיוני של ה-BBC ל"אוליבר טוויסט" מאת צ'ארלס דיקנס, ובדרמה "לאחות את השברים" בתפקיד אישה החוטפת ילדה קטנה ומגדלת אותה כבתה.
בקולנוע היו לה תפקידי משנה קטנים. הבולט שבהם היה בסרט "ארבע חתונות ולוויה אחת" בתפקיד הזמרת המעצבנת ששרה בחתונה הראשונה את השיר "Can't Smile Without You". ב-2004 השתתפה בעיבוד הקולנועי של הסדרה הקלאסית "כנפי הרעם".
ב-2008 הופיעה בתיאטרון הלאומי במחזה 'Gethsemane' מאת דייוויד הר.
ב-2009 שיחקה בתפקיד המשרתת בעיבוד של "טבעת החנק", סיפור מאת הסופר הנרי ג'יימס, בכיכובם של מישל דוקרי וסו ג'ונסטון. ב-2010 גילמה את דמות אשתו של רוצח בדרמת המתח "לותר".
בדצמבר 2010 החלה לגלם ב"תיאטרון הלאומי" את דמותה של רייצ'ל במחזה "Season's Greetings" מאת המחזאי אלן אייקבורן. ב-2011 שיחקה בסדרת הטלוויזיה "Being Human" בתפקיד עובדת סוציאלית.
ב-2015 כיכבה ווקר בסדרת הדרמה של ITV "בלתי נשכח" בתפקיד פקד בילוש קאסי סטיוארט. באותה שנה שיחקה במיני-סדרת הפשע הבריטית "ריבר" ברשת BBC One בתפקיד הסמלת בילוש ג'קי סטיבנסון.
ביוגרפיה > חיים אישיים

ווקר נשואה לשחקן ברנבי קיי ולהם בן משותף.
פילמוגרפיה > קלנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 | ארבע חתונות ולוויה אחת | Four Weddings and a Funeral | Frightful Folk Duo |  |
| 1994 | מילנר | Milner | קולט ברושטיין | סרט טלוויזיה |
| 1994 | אמון | Faith | סאלי גרייס | סרט טלוויזיה |
| 1997 |  | Cows | שירלי ג'ונסון | סרט טלוויזיה |
| 2000 | זירה עוינת | Shiner | סמלת בילוש גרלנד |  |
| 2004 | כנפי הרעם | Thunderbirds | אמא של פנהד |  |
| 2005 |  | Shooting Dogs | רייצ'ל |  |
| 2009 | בטבעת החנק | The Turn of the Screw | קרלה | סרט טלוויזיה |
| 2014 |  | Second Coming | יועצת |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1996 | מול פלנדרס | The Fortunes and Misfortunes of Moll Flanders | לוסי דייבר |  |
| 1997 |  | Pie in the Sky | קרול | בפרק "In the Smoke" |
| 1997 |  | A Dance to the Music of Time | ג'יפסי ג'ונס | בפרק "The Twenties" |
| 1997 |  | Chalk | סוזי טרוויס | 12 פרקים |
| 1997–1999 |  | Touching Evil | סוזן טיילור | 16 פרקים |
| 1998 | ג'ונתן קריק | Jonathan Creek | פיי רנדור | בפרק "Mother Redcap" |
| 1999 |  | The Last Train | הרייט אמברוז | 5 פרקים |
| 2000 | דיאל ופסקו | Dalziel and Pascoe | אייבי הולינגסוורת' | בפרק "A Sweeter Lazarus" |
| 2001 |  | People Like Us | הלן מרדית' | בפרק "The Journalist" |
| 2003–2011 | ספוקס | Spooks | רות אוורשד | 57 פרקים |
| 2004 | כובע אדום | Red Cap | מייג'ור רבקה גרטון | בפרק "Fighting Fit" |
| 2005 |  | Broken News | קתי וילארד | 3 פרקים |
| 2007 |  | Torn | ג'ואנה טיילור | 3 פרקים |
| 2007 | אוליבר טוויסט | Oliver Twist | סאלי | מיני-סדרה |
| 2010 | לות'ר | Luther | לינדה שנד | פרק אחד |
| 2010 | חוק וסדר | Law & Order: UK | דניאלה רנצו | בפרק "ID" |
| 2011 | כמעט אנושיים | Being Human | ונדי | בפרק "The Longest Day" |
| 2012 |  | Inside Men | קרסטי קוניסטון | 4 פרקים |
| 2012 | תחבולות חדשות | New Tricks | הלן הדלי | בפרק "Old School Ties" |
| 2012 |  | A Mother's Son | בלשית סו אפטון | 2 פרקים |
| 2013–2020 | הטנגו האחרון בהליפקס | Last Tango in Halifax | ג'יליאן | 24 פרקים  מועמדות לפרס באפט"א לטלוויזיה לשחקנית המשנה הטובה ביותר  מועמדות לפרס סטלייט לשחקנית המשנה הטובה ביותר |
| 2013 | נשות האסירים | Prisoners' Wives | פקד בילוש ג'ו פונטיין | 4 פרקים |
| 2013 |  | Heading Out | ג'סטין | 6 פרקים |
| 2013 | סקוט וביילי | Scott & Bailey | הלן ברטלט | 4 פרקים |
| 2014 | בבילון | Babylon | שרון פרנקלין | סדרת טלוויזיה בריטית |
| 2015–2021 | בלתי נשכח | Unforgotten | פקד בילוש קאסי סטיוארט | 4 עונות; 24 פרקים; תפקיד ראשי |
| 2015 | ריבר | River | סמלת בילוש ג'קי "סטיבי" סטיבנסון | 6 פרקים |
| 2018 | ארבעה ימים | Collateral | ג'יין אוליבר | מיני-סדרה |
| 2018 | בתוך מספר 9 | Inside No 9 | הארייט | בפרק "To Have and to Hold" |
| 2018–2022 | נפרדנו כך | The Split | האנה שטרן | תפקיד ראשי (3 עונות); 18 פרקים |
| 2021–היום | אניקה | Annika | מפקחת בילוש אניקה סטרנהד | 12 פרקים |
| 2022 |  | Marriage | אמה |  |
| 2024 | מרי וג׳ורג׳ (אנ') | Mary & George | אליזבת' האטון (אנ') | מיני-סדרה |
Windows Vista

| --- | --- |


צילום מסך של Windows Vista
 מפתח:  מיקרוסופט
 משפחה:  Windows NT
 מודל קוד:  קוד סגור
 מחזור חיים:  30 בינואר 2007 – הווה (18 שנים) 
 גרסה אחרונה:  Service Pack 2 - NT 6.0.6002 ב־2007
 סוג גרעין:  היברידי
 סוג רישיון:  מיקרוסופט EULA או מיקרוסופט 180 יום
 מצב עבודה:  התמיכה הופסקה ב-11 באפריל 2017
 סביבת שולחן עבודה:  Windows Aero 
 פלטפורמות:  IA-32, x86-64 
 אתר אינטרנט:  דף הבית בעברית
 → Windows XPWindows 7 ←
 
Windows Vista, שהייתה מוכרת עד יולי 2005 בשם הקוד Longhorn, היא מערכת הפעלה של חברת מיקרוסופט שהופצה בנובמבר 2006 ללקוחות ארגוניים ובינואר 2007 לכלל הלקוחות. Vista הופצה במספר שיא של כ-9 גרסאות שונות הכוללות בין היתר גרסה בסיסית, גרסה עסקית, גרסה למחשבים ניידים וגרסה לעמדות מולטימדיה. היא תוכננה להחליף את Windows XP והושקה יחד עם גרסה חדשה של מיקרוסופט אופיס - אופיס 2007.
מיקרוסופט הצהירה שהיעד העיקרי של Windows Vista הוא שיפור האבטחה של המערכת. החברה השקיעה בנושא מאמצים רבים והעדיפה אותו על פני היבטים אחרים כגון השקתה של המערכת בזמן ושמישותה. החסרונות של מדיניות זו באו לידי ביטוי בדרישות מערכת גבוהות, חוסר תאימות לאחור בחומרה ובתוכנה, פגיעה בנוחיות השימוש בעקבות מנגנוני אימות מופרזים דוגמת ניהול זכויות דיגיטלי, ועוד. הללו היו לגורמים העיקריים לביקורות השליליות הרבות שקיבלה Windows Vista, אשר נחשבת לכישלון מסחרי משמעותי ביחס לגרסאות Windows אחרות, ובפרט ביחס לקודמתה, Windows XP.
במערכת הפעלה זו ניתן להשתמש בממשק הגרפי של Windows XP או של Windows 2000.